499.65 REGOLAMENT IDWAR LI ĊENZJAR TA’ IMPRIŻI FERROVJARJI L-AVVIŻ LEGALI 385 tal-2015. L-AVVIŻ LEGALI 385 tal-2015. 1. Titolu, għanu bidu fis-seħħ. (1) It-titolu ta’ dawn ir-regolamenti hu r-Regolamenti dwar Liċenzjar ta’ Impriżi Ferrovjarji. (2) Dawn ir-regolamenti jimplimentaw id-dispożizzjonijiet tal-Kapitolu III tad-Direttiva 2012/34/UE tal-Parlament Ewropew u tal-Kunsill tal-21 ta’ Novembru 2012 li tistabbilixxi żona ferrovjarja unika Ewropea (riformulazzjoni). (3) Dawn ir-regolamenti għandhom jidħlu fis-seħħ f’dik id-data li l-Ministru jista’ jistabbilixxi b’avviż fil-Gazzetta, u jistghu jiġu hekk stabbiliti dati differenti għal dispozizzjonijiet differenti ta’ dawn ir-regolamenti. 2. Kamp ta’ applikazzjoni u applikabbiltà. (1) Dawn ir-regolamenti jikkonċernaw il-kriterji applikabbli għall-ħruġ, għat-tiġdid, għall-emendar, għas-sospensjoni jew għar-revoka ta’ liċenzi meħtieġa għall-forniment tas-servizzi tat-trasport ferrovjarju minn impriżi ferrovjarji li huma jew li sejrin jiġu stabbiliti fl-Unjoni Ewropea. (2) Dawn li ġejjin huma esklużi mill-kamp ta’ applikazzjoni ta’ dawn ir-regolamenti: (a) impriżi li jħaddmu biss servizzi ferrovjarji tal-passiġġieri fuq infrastruttura ferrovjarja indipendenti lokali u reġjonali; (b) impriżi li jħaddmu biss servizzi ferrovjarji tal-passiġġieri urbani jew suburbani; (ċ) impriżi li jħaddmu biss servizzi ferrovjarji tat-trasport tal-merkanzija fuq bażi reġjonali; (d) impriżi li jħaddmu biss servizzi tat-trasport tal-merkanzija fuq infrastruttura ferrovjarja privata li teżisti biss għall-użu mis-sid tal-infrastruttura għal ħidmiet tat-trasport tal-merkanzija tiegħu biss; (e) impriżi li n-negozju tagħhom huwa limitat biex jipprovdu servizzi shuttle għal vetturi tat-triq minn mini taħt il-baħar jew lejn operazzjonijiet tat-trasport fil-forma ta’ servizzi shuttle għal vetturi tat-triq minn mini bħal dawn. Tifsir. 3. F’dawn ir-regolamenti, kemm-il darba r-rabta tal-kliem ma teħtieġx xort’oħra: " Att " ifisser l-Att dwar l-Awtorità għat-Trasport f’Malta; Kap. 449. Kap. 449. " Awtorità " tfisser l-Awtorità għat-Trasport f’Malta mwaqqfa bl-Att; "impriża ferrovjarja " tfisser impriża pubblika jew privata liċenzjata skont dawn ir-regolamenti, li n-negozju ewlieni tagħha huwa li tipprovdi servizzi għat-trasport ta’ oġġetti u, jew ta’ passiġġieri bil-ferrovija bil-kundizzjoni li l-impriża tiżgura trazzjoni; din tinkludi wkoll impriżi li jipprovdu trazzjoni biss; "liċenza " tfisser awtorizzazzjoni maħruġa mill-Awtorità lil impriża, li biha tiġi rikonoxxuta l-kapaċità tagħha sabiex tipprovdi servizzi ta’ trasport bħala impriża ferrovjarja. Dik il-kapaċità tista’ tiġi limitata għall-forniment ta’ tipi speċifiċi ta’ servizzi; " Ministru " tfisser il-Ministru responsabbli għat-trasport, u tinkludi kull persuna awtorizzata għalhekk minn dak il-Ministru; "servizzi reġjonali " tfisser servizzi ta’ trasport operati biex jaqdu l-bżonnijiet ta’ reġjun; " servizzi urbani u suburbani" tfisser servizzi tat-trasport li l-għan prinċipali tagħhom huwa li jaqdu l-bżonnijiet tat-trasport ta’ ċentru urban jew ta’ żona urbana estiża, kif ukoll tat-trasport bejn dan iċ-ċentru jew din iż-żona urbana estiża u inħawi tal-madwar. 4. Liċenzi. (1) Impriża ferrovjarja tkun intitolata tapplika għal liċenza f’Malta jekk tkun stabbilita f’Malta. (2) L-ebda impriża ma tista’ tipprovdi servizzi ta’ trasport ferrovjarju kopert minn dawn ir-regolament ikemm-il darba ma tkunx ingħatat il-liċenza xierqa għas-servizzi li għandhom jiġu fornuti. (3) L-Awtorità għandha toħroġ li ċenza jew testendi l-validità tagħha jekk tkun sodisfatta lir-rekwiżiti mniżżla f’dawn ir-regolamenti ġew imħarsa kompletament. (4) Liċenza maħruġa mill-Awtorità f’Malta tkun valida fil-pajjiżi kollha tal-Unjoni Ewropea: Iżda liċenza bħal din ma tintitolax minnha nnifisha lid-detentur għal aċċess għall-infrastruttura tat-trasport ferrovjarju tal-Unjoni Ewropea. 5. (1) Il-proċeduri kollha għall-ħruġ, għat-tiġdid għall-emendar, għas-sospensjoni jew għar-revoka tal-liċenzi għandhom jiġu applikati mill-Awtorità, b’mod trasparenti, pubbliku, u mhux diskriminatorju skont l-Att u dawn ir-regolamenti. (2) Tariffa, li l-ammont tagħha għandu minn żmien għal żmien jiġi stabbilit mill-Ministru f’konsultazzjoni mal-Awtorità, għandha titħallas għal kull applikazzjoni għall-ħruġ, għat-tiġdid jew għall-emendar ta’ liċenza. (3) L-Awtorità tista’ tapprova jew tirrifjuta applikazzjoni għall-ħruġ jew għat-tiġdid jew għall-emendar ta’ liċenza hekk iżgali: (a) meta tapprova applikazzjoni, l-Awtorità tista’ tinkludi dispożizzjonijiet speċifiċi li jirregolaw is-sospensjoni jew revoka tal-liċenza fil-liċenza nnifisha; u (b) meta tirrifjuta applikazzjoni, l-Awtorità għandha tiddikjara r-raġunijiet għal tali rifjut f’termini ċari u inekwivokabbli. (4) L-Awtorità għandha tieħu deċiżjoni dwar l-applikazzjoni fi żmien raġonevoli, li ma jeċċedix tliet xhur mid-data tal-wasla tal-applikazzjoni. Dan iż-żmien għandu jibqa’ sospiż sakemm tiġi ppreżentata l-informazzjoni rilevanti kollha, speċjalment il-parti kolaritajiet imsemmija fl-Iskeda. (5) Id-deċiżjonijiet meħuda mill-Awtorità għandhom jiġu kkomunikati lill-impriża ferrovjarja mingħajr dewmien. 6. Validità. Liċenza għandha tibqa’ valida sakemm l-impriża ferrovjarja tibqa’ konformi ma’ dawn ir-regolamenti, sakemm din ma tiġix sospiża jew revokata. 7. Reviżjoni. Kull liċenza maħruġa mill-Awtorità għandha tkun soġġetta għal reviżjoni kull ħames snin. 8. Rekwiżiti. (1) L-Awtorità m’għandhiex toħroġ liċenza sakemm sakemm ma tkunx sodisfatta li l-applikant tal-impriża ferrovjarja jilħaq ir-rekwiżiti ta’ reputazzjoni tajba, qagħda finanzjarja tajba u kompetenza professjonali skont ir-regolamenti 9 sa 11, it-tnejn inklużi, u li hu ukoll kopert b’polza tal-assigurazzjoni li hivalida u suffiċjenti skont ir-regolament 12. (2) Kull applikant tal-impriża ferrovjarja għandu jipprovdi l-informazzjoni rilevanti kollha rikjesta mill-Awtorità biex taċċerta l-konformità tal-applikant ma’ dawn ir-regolamenti. 9. Ir-rekwiżit ta’ reputazzjoni tajba jiġi sodisfatt meta l-applikant tal-impriża ferrovjarja u l-persuni responsabbli għall-ġestjoni tagħha jipprovdu lill-Awtorità evidenza sodisfaċenti li huma: (a) ma ġewx misjuba ħatja ta’ reati kriminali serji, inklużi reati ta’ natura kummerċjali; (b) ma ġewx iddikjarati falluti u proċeduri ta’ falliment jew proċeduri simili manbdew x kontrihom; (ċ) ma ġewx misjuba ħatja ta’ reati serji stipulati f’leġislazzjoni speċifika applikabbli għat-trasport; (d) ma jkunux instabu ħatja ta’ nuqqas serju jew ripetut li jissodisfaw l-obbligi tal-liġi soċjali u tax-xogħol, li jinkludu obbligi skont il-leġislazzjoni ta’ sikurezza u s-saħħa okkupazzjonali, u l-obbligi tal-liġi doganali fil-każ ta’ kumpanniji li jkunu jridu jħaddmu servizzi tat-trasport transkonfinali ta’ merkanzija, u li jkunu suġġetti għall-proċeduri doganali. 10. Qagħda finanzjarja tajba. (1) Ir-rekwiżit ta’ qagħda finanzjarja tajba jiġi sodisfatt meta l-applikant tal-impriża ferrovjarja jipprovdi lill-Awtorità evidenza sodisfaċenti li ser tkun kapaċi tilħaq l-obbligi attwali u potenzjali tagħha, stabbiliti taħt suppożizzjonijiet realistiċi, għal perjodu ta’ tnax-il xahar. (2) Għall-finijiet tas-sub regolament (1), kull appliċant għandu jagħti mill-inqas il-parti kolaritajiet elenkati fl-Iskeda. 11. Kompetenza professjonali. Ir-rekwiżit ta’ kompetenza professjonali jiġi sodisfatt meta l-applikant tal-impriża ferrovjarja jipprovdi lill-Awtorità evidenza sodisfaċenti li għandha jew serikollha organizzazzjoni ta’ ġestjoni li għandha l-għerf jew l-esperjenza meħtieġa biex teżerċita l-kontroll u s-superviżjoni sikura u affidabbli fuq it-tħaddim tat-tip ta’ ħidmiet li l-impriża ferrovjarja tista’ twettaq skont il-liċenza mogħtiha lilha mill-Awtorità. 12. Polza tal-assigurazzjoni. (1) Impriża ferrovjarja m’għandhiex tingħata liċenza sakemm din ma tkunx assigurata b’mod adegwat skont il-liġijiet nazzjonali u internazzjonali. (2) L-assigurazzjoni għandha tipprovdi kopertura għal responsabilitajiet li jistgħu jirriżultaw f’każ ta’ inċidenti, b’mod partikolari fir-rigward ta’ passiġġieri, bagalji, merkanzija, posta u terzi persuni. 13. Dmir ta’ superviżjoni, reviżjoni, approvazzjoni, sospensjoni, revoka. (1) Jekk hemm dubji serji jekk impriża ferrovjarja liċenzjata mill-Awtorità hija konformi mar-rekwiżiti ta’ dawn ir-regolamenti, u b’mod partikolari ma’ dawk tar-regolament 8, l-Awtorità tista’, f’kull ħin, tiċċekja jekk l-impriża ferrovjarja hix fil-fatt konformi ma’ dawn ir-regolamenti. Għall-finijiet ta’ dan ir-regolament, l-Awtorità tista’ titlob li tingħata d-dokumenti kollha, evidenza jew kull prova oħra li teħtieġ biex taċċerta ruħha li l-impriża ferrovjarja hi konformi ma’ dawn ir-regolamenti. L-Awtorità għandha s-setgħa li jkollha aċċess għall-kotba, databases u bini tal-impriża ferrovjarja sa fejn dak l-aċċess hu meħtieġ neċessarjament għal dan l-iskop. (2) Fejn l-Awtorità tkun sodisfatta li impriża ferrovjarja liċenzjata ma tistax aktar tissodisfa r-rekwiżiti ta’ dawn ir-regolamenti, u b’mod partikolari dawk tar-regolament 8, hi għandha b’effett immedjat tissospendi jew tirrevoka l-liċenza. (3) Fejn l-Awtorità tkun sodisfatta li hemm dubju serju dwar il-konformità mar-rekwiżiti stipulati f’dawn ir-regolamenti min-naħa ta’ impriża ferrovjarja li ġiet liċenzjata minn awtorità ta’ liċenzjar ta’ Stat Membru ieħor, din għandha tinforma lill-awtorità tal-aħħar mingħajr dewmien. (4) Liċenza temporanja f’każ li ma jkunx hemm konformità mar-rekwiżit tal-qagħda finanzjarja tajba. Minkejja id-dispożizzjonijiet tas-sub regolament (2), fejn liċenza tiġi sospiża jew revokata għal raġunijiet ta’ nuqqas ta’ konformità mar-rekwiżiti ta’ qagħda finanzjarja tajba, l-awtorità ta’ liċenzjar tista’ tagħti liċenza temporanja sakemm issir ir-riorganizzazzjoni tal-impriża ferrovjarja, hekk iżda li ma tiġix ipperikolata s-sikurezza. Liċenzja temporanja ma għandhiex tkun, madankollu, valida għal aktar minn sitt xhur wara d-data tal-ħruġ tagħha. Għall-finijiet ta’ dan ir-regolament, l-Awtorità tista’ teħtieġ l-assistenza ta’ awtoritajiet ta’ liċenzjar u maniġers tal-infrastruttura ta’ Stati Membri oħra li huma responsabbli għall-infrastruttura ferrovjarja skont id-Direttiva tal-Parlament Ewropew u tal-Kunsill tal-21 ta’ Novembru 2012 sabiex tiżgura li l-ħruġ ta’ liċenza temporanja ma jipperikolax is-sikurezza ferrovjarja. (5) Fejn impriża ferrovjarja tkun waqfet taħdem għal perjodu ta’ sitt xhur, jew ma bdietx taħdem sitt xhur wara l-għoti tal-liċenza, l-Awtorità għandha tissospendi l-liċenza jew tesiġi li l-liċenza tiġi sottomessa mill-ġdid għall-approvazzjoni: Iżda l-impriżi ferrovjarji jistgħu japplikaw lill-Awtorità għall-estensjoni tal-perjodu stabbilit f’dan is-subregolament. F’dan ir-rigward, l-Awtorità għandha biss tilqa’ din it-talba jekk tkun sodisfatta li l-estensjoni hi neċessarja, fid-dawl tan-natura speċifika tas-servizzi li għandhom jiġu pprovduti mill-impriża ferrovjarja. (6) F’każ ta’ bidla li taffettwa s-sitwazzjoni legali ta’ impriża u, b’mod partikolari, f’każ ta’ fużjoni jew takeover, l-Awtorità tista’ teħtieġ li l-liċenza terġa’ tiġi ppreżentata għall-approvazzjoni. L-impriża ferrovjarja kkonċernata tista’ tkompli bil-ħidmiet, sakemm l-Awtorità ma tiddeċidix li hija pperikola tas-sikurezza; f’dak il-każ għandhom jiġu mogħtija r-raġunijiet għal deċiżjoni bħal din. Għall-finijiet ta’ dan ir-regolament, l-Awtori ta’ tista’ teħtieġ l-assistenza ta’ awtoritajiet ta’ liċenzjar u maniġers tal-infrastruttura ta’ Stati Membri oħra li huma responsabbli għall-infrastruttura ferrovjarja skont id-Direttiva tal-Parlament Ewropew u tal-Kunsill tal-21 ta’ Novembru sabiex taċċerta jekk il-fatt li tippermetti li l-impriża ferrovjarja tkompli topera wara bidla li taffetwa s-sitwazzjoni legali tagħha jistax jipperikola s-sikurezza ferrovjarja. (7) Fejn impriża ferrovjarja tkun biħsiebha tibdel jew testendi l-attivitajiet tagħha b’mod sinifikanti, il-liċenza tagħha għandha terġa’ tingħata lill-Awtorità għal analiżi. (8) L-Awtorità ma għandhiex tħalli lil impriża ferrovjarja żżomm il-liċenza tagħha meta kontriha jkunu bdew proċeduri ta’ falliment jew oħrajn simili sakemm ma tkunx konvinta li hemm prospett realistiku ta’ ristrutturar finanzjarju sodisfaċenti fi żmien raġonevoli. 14. Obbligu li tinforma. Meta toħroġ, iġġedded, temenda, tissospendi jew tirrevoka liċenza, l-Awtorità għandha tinforma minnufih li l-Aġenzija Ferrovjarja Ewropea sabiex l-Aġenzija Ferrovjarja Ewropea tinforma minnufih lill-awtoritajiet ta’ liċenzjar tal-Istati Membri l-oħra dwar dan. 15. Dritt ta’ appell. Kap. 490. Id-deċiżjonijiet kollha meħudha mill-Awtorità skont dawnkir-regolamenti għandhom ikunu soġġetti għal reviżjoni mit-Tribunal ta’ Reviżjoni Amministrattiva stabbilit bl-artikolu 5 tal-Att dwar il-Ġustizzja Amministrattiva.